Takut.
Perasaan bahaya pasti berlaku yang melumpuhkan.
Mimpi ngeri yang amat ditakuti akan jadi kenyataan.
Apabila anda ialah ketua gengster yang mahu menggabungkan kuasa,
anda melihat emosi manusia
secara berbeza.
Ketua gengster menguasai melalui rasa takut.
Ia senjata terbaik.
Ada satu kaedah yang diuji untuk cara ini berfungsi.
Untuk buat orang faham rasa takut, kita kena lakukan keganasan.
Jika anda boleh kata, "Aku boleh bunuh kau,
aku boleh bunuh isteri kau, anak kau,
jangan main-main dengan aku"…
Anda seorang yang sangat berkuasa.
Tiada orang tunjukkan pelajaran ini secara efektif seperti ketua kepada ketua Sicily,
Salvatore "Toto" Riina.
Toto Riina dikaitkan dengan pembunuhan beramai-ramai, dengan kuasa mutlak.
Riina guna keganasan untuk mencetuskan rasa gerun
di peringkat negara.
Kaedah tak gentar buat Riina mendominasi
legenda Mafia Sicily selama hampir dua dekad
sehingga mendapat gelaran "La Belva".
Beast.
Jika mahu lihat kesan rasa takut terhadap anda,
bersedialah.
LUASKAN KUASA MELALUI KEKERASAN
Semasa pemerintahan kejam Toto Riina ke atas Mafia Sicily,
dia memperolehi berbilion dolar melalui pelbagai usaha,
termasuk pengedaran dadah global, penyeludupan senjata dan harta tanah.
Tapi dia terkenal dengan angka yang menghairankan.
Dia dikatakan membenarkan antara 800 dan 1,000 pembunuhan.
Bagaimana Riina boleh menjadi pakar membunuh yang kejam dan efisien?
Latihan.
Biar saya tunjuk maksud saya.
FAKTA #1 RIINA DILAHIRKAN DALAM KEGANASAN
Toto Riina dilahirkan pada tahun 1930 di Corleone,
keluarga petani.
Corleone ialah pekan luar bandar yang biasa,
kewujudan mafia di sana agak kuat.
Ayah dan adik-beradik Riina dikatakan terlibat dalam mafia tempatan
dan Riina mula memajukan diri
dengan matlamat untuk menjadi ketua Corleone.
FAKTA #2 RIINA MEMERINTAH DARI BAYANG-BAYANG
Selepas didakwa atas tuduhan membunuh pada tahun 1969,
Riina bersembunyi,
tapi tahu semua perkara.
Kerahsiaan adalah salah satu senjatanya
dan ia membina mistiknya dalam mafia.
Jenis lembaga yang boleh berada di mana-mana
dan mungkin mendengar semasa anda bercakap.
Helo?
FAKTA #3 RIINA TAK BERMINAT KONGSI KUASA
Riina mengambil alih puak Corleone pada tahun 1974,
tapi dia ada cita-cita yang lebih besar.
Dia nak jadi ketua segalanya.
Menjadi ketua kepada ketua Mafia Sicily.
Dia tak perlukan gaya hidup mewah.
Dia tak peduli semua itu,
dia cuma pentingkan kuasa.
Salah satu perkara yang Riina patut katakan ialah,
"Comandare é meglio che fottere,"
maknanya dalam bahasa Inggeris, "Jadi bos lebih baik daripada berasmara."
Saya setuju.
Tapi untuk ikut cara Beast bagi mendapat kekuasaan,
anda perlu atasi pelbagai halangan.
Bermula dengan salah satu benda yang paling menyakitkan hati.
TAKTIK HENTIKAN LIPUTAN AKHBAR
Morning Paper!
Tiada apa-apa kata anda berjaya sampai masuk berita.
Ketua gengster yang bijak lebih tahu.
Mafia sangat mementingkan imej awam.
Apa yang kewartawanan lakukan
adalah menyiarkan fakta tentang keganasan,
tentang perjanjian perniagaan mereka.
Mereka beri nama, dedahkan kegiatan mafia.
Sebab itulah sebagai ketua gengster,
kadangkala kena lebih membunuh berbanding cerita.
Bersedia untuk tajuk utama?
Ketua gengster Minnesota, Isadore Blumenfeld,
dikenali sebagai Kid Cann, disyaki menembak wartawan Walter Liggett
di depan isteri dan anaknya selepas Liggett enggan
berhenti melaporkan pengaruh korup Cann terhadap kerajaan negeri.
Selepas melarikan diri ke Benito Mussolini untuk elak tuduhan membunuh,
ketua gengster New York, Vito Genovese mengarahkan pembunuhan
editor akhbar anti-fasis, Carlo Tresca,
supaya Il Duce menyebelahinya.
Ramai percaya
Pablo Escobar membunuh editor dan penerbit akhbar Colombia
yang terkenal mendedahkan pengedar dadah.
Selain itu, pejabatnya juga dibom.
4 TAHUN SELEPAS RIINA JADI KETUA
Ketika Riina meneruskan usahanya untuk satukan kuasa dalam Mafia Sicily,
dia juga menghadapi cabaran daripada pihak akhbar.
Seperti lelaki ini.
Mario Francese ialah wartawan di Giornale di Sicilia,
yang merupakan akhbar besar Sicily
dan dia nak bongkarkan tentang Riina.
Subjeknya? Peranan korup Riina dalam projek Kerja Raya yang menguntungkan.
Mario Francese menyiasat semua wang, dana awam
yang akan memasuki bangunan empangan ini,
200 juta dolar, pada masa itu.
Jumlah yang sangat banyak.
Bagi melindungi kepentingannya, Riina perlu bertindak pantas.
Francese telah menyiasat aktiviti haram Riina selama bertahun
dan sekarang,
gambaran sebenarnya akhirnya jelas.
Dia letak nama anggota mafia,
juga nama ahli perniagaan yang bekerja dengan mafia.
Riina tak boleh biar wartawan tahu semuanya.
Jadi, dia beri arahan kepada abang iparnya, Leoluca Bagarella.
Francese balik kerja lewat malam itu.
Ketika dia menghampiri rumahnya di Viale Campania…
Apabila musuhnya yang suka menyibuk sudah tiada,
Toto Riina seronok dengan berita di dalam akhbar keesokan paginya.
Keganasan itu terus menghantar mesej
kepada wartawan lain
dan mereka yang berminat nak mendedahkan mafia,
"Jangan jauhkan diri atau terima nasib sama."
Menjadikan wartawan itu sebagai contoh dapat selesaikan satu masalah.
Tapi apabila matlamat anda benar-benar penguasaan…
Tunggu sekejap.
…anda perlu berdepan dengan pesaing
yang bukan hanya melawan dengan menulis.
Bagaimana nak buat mereka patuh?
TAKTIK MEMAKSA PERSAINGAN
Untuk berada di puncak,
anda kena sanggup menjadi ganas,
itu maknanya guna kekuatan anda.
Motivasi umum gengster ialah keganasan.
Awak boleh jadi ahli perniagaan terbaik di dunia.
Tanpa keganasan,
anda takkan bertahan sebagai ahli perniagaan. Tak berkesan.
Pada awal 80-an,
Riina bertekad mahu menambah kuasanya dalam Mafia Sicily.
Tapi dia berdepan dengan halangan yang degil.
Sesuatu yang dipanggil Suruhanjaya.
Suruhanjaya mafia yang dikenali sebagai Cupola,
ialah badan pentadbiran mafia.
Ia terdiri daripada ketua geng jenayah yang berbeza.
Ia cara untuk bekerjasama
bagi memastikan urusan berjalan lancar.
Riina mula berkhidmat dalam Suruhanjaya pada tahun 1969,
tapi mula ada cita-cita untuk menguasai.
Matlamat sederhana Riina?
Paksa Suruhanjaya menamakannya Capo dei Capi, ketua kepada semua ketua.
Tapi ada satu masalah kecil.
Jawatan itu tak wujud.
Dia percaya yang dia patut ada kuasa mutlak.
Dia tak mahu berkongsi.
Jadi, Riina buat keputusan menukar kerja yang dia ada kepada kerja yang dia mahu.
Rancangan Beast? Musnahkan organisasi pesaing utama dari dalam.
Bermula dengan membuat perjanjian rahsia
dengan ahli geng mafia lain di seluruh Sicily.
Sebagai balasan,
mereka buat kerja kotor Riina.
Hapuskan bos mereka dan dapat tempat dengan anggota mafia
yang setia kepada Riina.
Tak lama kemudian, tinggal beberapa pesaing daripada golongan lama.
Berurusan dengan mereka memerlukan pendekatan yang lebih khusus.
Stefano Bontate merupakan ketua
kepada salah satu geng jenayah Palermo paling berkuasa.
Sekutu rapat Bontate ialah Salvatore Inzerillo.
Inzerillo dan Bontate menentang Riina
dan bagi Riina, sesuatu perlu dilakukan.
Pada satu malam, Stefano Bontate meraikan hari jadi ke-42 di rumahnya di Palermo.
Melalui maklumat yang diperolehi, orang-orang Riina membuat intipan.
Pukul 8.30 malam, Bontate beredar untuk pulang ke vilanya.
Dia bertembung dengan kejutan yang tak diingini.
Dua setengah minggu kemudian,
Salvatore Inzerillo pulang selepas berjumpa perempuan simpanannya
dengan menaiki Alfa Romeo kalis peluru.
Pembunuh upahan Riina sudah mengkaji tentang sasaran ini juga.
Jadi, apabila Inzerillo pulang daripada janji temu dengan kekasih,
Riina mendapat kepuasan sebenar.
Tapi Beast belum berpuas hati.
Di majlis pengebumian ayahnya,
anak lelaki Inzerillo, Giuseppe, berikrar mahu membalas dendam
terhadap pembunuh ayahnya,
Riina mahu menjadikan dia contoh juga.
Mereka bunuh anak lelaki Inzerillo yang berusia 16 tahun.
Sebelum mereka bunuh dia,
Riina mengerat tangannya.
Ini untuk memberitahu kepada sesiapa yang mungkin menentang Riina,
mereka akan jadi begitu.
Rancangan Riina dilakukan dengan sempurna.
Riina berjaya menakutkan kumpulan pembunuh tak berhati perut
supaya mengikut caranya
dan hasilnya pematuhan.
Ramai ahli Suruhanjaya memilih
untuk menyerahkan kuasa kepada Riina daripada mendapat nasib yang sama.
Anda berjaya menggunakan darah pesaing
untuk memarakkan pendakian ke puncak gunung ketua gengster.
Sambil meneruskan pemerintahan yang menakutkan,
menjangkakan musuh lain dalam kerajaan
yang akan memburu anda.
Bagaimana nak tunjukkan siapa sebenarnya berkuasa?
TAKTIK DIAMKAN KERAJAAN
Sebagai ketua kepada semua ketua,
anda perlu tunjukkan kepada semua orang yang anda ada kuasa mutlak.
Jangan!
Amat penting untuk ketua gengster mengawal
penggubal undang-undang kerana mereka boleh meluaskan kawalan dan pemerintahan.
Apabila pegawai yang berani terlupa siapa yang berkuasa,
ingatkan mereka.
Macam yang Toto Riina buat.
Pada awal 80-an, ada Budaya Ketakutan
kerana mayat bergelimpangan di jalanan hampir setiap hari.
Orang takut nak keluar, takut nak tinggalkan rumah.
Mafia bermula di Sicily, tapi ini baharu dan mengganggu.
Kira-kira 100 pelaksanaan mafia setakat tahun ini.
Rakyat merayu kepada pegawai kerajaan agar buat sesuatu.
Kerajaan negara memutuskan
untuk hantar pegawai polis mereka yang paling berprestij dan berkuasa,
Jeneral Alberto Dalla Chiesa,
ke Palermo dengan kuasa khas untuk menentang mafia.
Apabila tiba soal mempertahankan dominasinya,
Riina ada kuasanya tersendiri.
Pada Mei 1982,
Dalla Chiesa tiba di Palermo
bersama isteri mudanya, Emanuela.
Selepas beberapa bulan,
pasangan itu meninggalkan ibu pejabat polis untuk keluar,
ditemani polis pengiring.
Ketika mereka melintas jalan utama,
mereka dikepung.
Dalla Chiesa dengan berani melindungi isterinya.
Tapi tiada gunanya.
Mereka ditembak 30 kali.
Apabila anda melakukan sesuatu yang keterlaluan,
melepaskan tembakan di tengah jalan,
itu merupakan mesej kepada masyarakat dan kadangkala negara.
Pengebumian Dalla Chiesa menarik perhatian ramai dan yang berkabung marah.
Mereka baling syiling kepada pegawai,
kecewa dengan ketidakmampuan kerajaan mengawal mafia.
Semasa pengebumian Dalla Chiesa ada orang membawa papan tanda tertulis,
"Matinya harapan setiap orang Sicily yang jujur".
Dalam erti kata lain, misi tercapai.
Membunuh Dalla Chiesa menunjukkan,
"Kami boleh hapuskan sesiapa saja
dan kami akan bunuh anda
jika anda halang urusan kami."
Tunjukkan kes yang lebih baik supaya akur.
Seperti yang ditunjukkan buku panduan, kuasa mutlak anda akan kekal
selagi anda menjaga standard anda yang tinggi.
Satu kesilapan
boleh membawa bencana.
TAKTIK SELESAIKAN SETIAP TUGAS
Apabila matlamat anda adalah menakutkan agar seluruh masyarakat tunduk,
tidak boleh separuh jalan.
Jika nak apa-apakan musuh, pastikan buat betul-betul
supaya mereka tak cari anda.
Jika anda ada masalah dengan seseorang,
masalah itu takkan hilang.
Sebab itu mereka perlu dibunuh.
Sebab itulah mereka sentiasa pastikan buat kerja sampai habis.
Selepas Whitey Bulger mahu ketua geng pesaing
Al Notarangeli dibunuh,
pemburuan membawa kepada pembunuhan abang Notarangeli
dan pelayan bar yang malang
sebelum pembunuh upahan Whitey akhirnya membunuh sasarannya.
Gengster Australia, Robert Trimbole
buat dua cubaan untuk bunuh tukang kempen antidadah, Donald Mackay.
Mula-mula mengumpannya dengan tawaran perniagaan palsu
sebelum akhirnya menembaknya mati di tempat letak kereta.
Sementara Joaquin "El Chapo" Guzman habiskan sedekad
cuba membunuh ketua kartel, Ramón Arellano Felix,
termasuk serangan yang gagal di kelab malam Puerto Vallarta.
Apabila Arellano akhirnya dibunuh,
El Chapo kata ia pengalaman paling seronok dalam hidupnya.
Dengan ratusan pembunuhan yang disyaki dalam resumenya,
Riina ada rekod kukuh dalam menguruskan halnya.
Tapi ada seorang pesaing mafia
yang tak terjangkau olehnya.
Tommas Buscetta dikenali sebagai "Bos Dua Dunia"
sebab dia ada kepentingan perniagaan di kedua-dua belah Atlantik.
Dia terlibat dalam perdagangan dadah dan akhirnya berpindah ke Brazil.
Buscetta membantu menubuhkan Suruhanjaya Mafia Sicily
dan sekutu pesaing utama Riina yang menjadi mangsa,
iaitu ketua-ketua Palermo, Bontate
dan Inzerillo.
Riina anggap dia sebagai ancaman dan mahu dia pulang
sebab Riina nak bunuh dia.
Riina mengumpan Buscetta ke tempat terbuka
dengan menggunakan kaedah memujuk yang ekstrem.
Malangnya anak-anak lelaki Buscetta
yang selepas keluar memandu kereta baharu,
diculik dan tiada khabar tentang mereka.
Mereka dipercayai menjadi mangsa Lupara Bianca,
si White Shotgun.
Cara Lupara Bianca ialah mayat hilang selepas dibunuh
dan ini satu lagi cara mafia menimbulkan rasa takut manusia.
Bukan saja bukti mustahil untuk ditemui,
tapi menghukum keluarga yang tak boleh bersedih atas kematian.
Riina berharap kesedihan Buscetta dan keinginan untuk membalas dendam
buat dia keluar daripada bersembunyi.
Dia tak keluar.
Hari selepas Krismas,
Riina hantar penjual dagingnya ke kedai piza dekat Patung Liberty Palermo…
tempat mereka tembak menantu dan dua anak saudara Buscetta.
Tapi mereka tak tahu anak Buscetta di belakang kaunter.
Dua hari kemudian, pembunuhan beramai-ramai diteruskan.
Adik dan anak saudara Buscetta ditembak mati.
Riina bunuh ramai ahli keluarga Tomsok Buscetta.
Kebanyakan mereka tiada kaitan dengan urusan mafia.
Namun, di sebalik usaha luar biasa Riina, Tomsok Buscetta enggan termakan umpan.
Buscetta tak yakin.
Dia tak pulang.
Akhirnya, pengusiran Buscetta berakhir tanpa disengajakan.
Pihak berkuasa Brazil menahannya.
Mereka menyerahnya balik ke Itali pada tahun 1984.
Jadi, Buscetta berada dalam tahanan polis Itali.
Kemudian dia bertemu Giovanni Falcone.
Giovanni Falcone ialah pendakwa raya anti-mafia yang berkuasa.
Buscetta memutuskan untuk memanfaatkan keadaan sekarang
dengan membalas dendam terhadap Beast.
Buscetta bekerjasama dengan Giovanni Falcone
dan dia memberikan maklumat terperinci tentang mafia.
Untuk menjatuhkan Riina,
sebagai dendam, testimoninya membolehkan pendakwa raya anti-mafia
mendakwa ahli-ahli Suruhanjaya
kerana meluluskan ratusan pembunuhan.
Apabila tiba tugas untuk membunuh Buscetta,
Riina gagal bersama akibat yang bawa kecelakaan.
Dia dan seluruh mafia kini dalam kawasan sasaran pihak berkuasa.
Walaupun semuanya nampak sia-sia,
anda masih boleh dapatkan balik pengaruh
dengan menyemak balik buku panduan dan tunjuk sejauh mana anda sanggup pergi.
TAKTIK HAPUSKAN SEMUA
Ada perkataan untuk apabila anda tak rugi apa-apa.
Kebebasan.
Jadi, apabila musuh anda semakin berkuasa,
inilah peluang untuk melawan.
Ketua gengster berbahaya apabila dikepung.
Kita tak tahu mereka nak buat apa.
Apabila Buscetta membocorkan rahsia,
Toto Riina semakin tersepit.
Falcone mula keluarkan waran tangkap untuk 366 orang,
itu sangat banyak.
Riina termasuk dalam senarai tangkapan, tapi terus mengelak daripada ditangkap.
Ramai anggota mafia yang bekerja di bawahnya bernasib malang.
Toto Riina rasa sangat terancam.
Semua yang dia usahakan lenyap
dengan setiap tangkapan.
Kemudian prosiding peristiwa penting
yang dikenali sebagai Perbicaraan Maxi,
dengan pucuk pimpinan Giovanni Falcone.
Seluruh premis Perbicaraan Maxi
ialah membicarakan organisasi mafia itu sendiri.
Sebenarnya tujuan Perbicaraan Maxi ialah menghapuskan mafia.
Apabila anda ketua kepada ketua mafia…
itu menyentuh peribadi.
Ramai anggota mafia beranggapan
kerana hubungan politik Riina yang luas,
mereka takkan didapati bersalah.
Tapi daripada 475 orang yang dibicarakan, 342 disabitkan bersalah.
Tapi ramai yang tak hadir
kerana mereka bersembunyi, termasuk Toto Riina.
Dengan mendapati mereka bersalah,
Falcone membuktikan Mafia Sicily bukan kebal.
Anda ada apa yang digelar "L'emergenza Pentiti",
keadaan apabila anggota mafia menjadi Saksi Negeri.
Jadi, Riina terpaksa tunjuk kepada anggota mafia
bahawa jika mereka bekerjasama, mereka juga tak selamat.
Dia boleh cekup sesiapa saja.
Pada 23 Mei 1992,
wira Perbicaraan Maxi,
Giovanni Falcone, pulang ke Palermo bersama isterinya.
Ketibaan mereka sentiasa disedari.
Falcone buat pilihan yang berani.
Daripada naik bersama pengawal keselamatan,
dia berkeras mahu memandu kereta sendiri dari lapangan terbang ke rumah.
Tak tahu Riina dan sekutunya merancang untuk balas dendam.
Ketika kafilah Falcone menghampiri pekan Capaci,
perangkap dah mengena.
Falcone dan isterinya terbunuh
dan letupan itu sangat kuat sehingga merekodkan gempa bumi.
Tapi Riina belum selesai.
Dua bulan kemudian, rakan sekerja Falcone dalam pasukan petugas anti-mafia,
Paolo Borselino, juga terbunuh
akibat bom kereta di luar bangunan pangsapuri ibunya.
Mesej Riina tak dapat disangkal.
Mesejnya, "Jika cari pasal dengan kami, kami sanggup buat apa saja,
kami tak peduli walaupun anda dilindunginya,
kami akan bunuh anda."
Tapi dengan penuh semangat menyuarakan kesnya,
Riina mencetuskan akibat yang tak diingini.
Kerajaan Itali sangat malu dengan pembunuhan Falcone dan Borsellina,
mereka hantar 7,000 askar ke Sicily untuk menguasai semula wilayah itu.
Enam bulan kemudian,
dengan saki-baki mafia Riina yang dikepung,
rakan sekutu yang ketakutan membongkar tempat sembunyi Riina.
Beast ditahan.
Ketua kepada ketua dunia penjenayahan Sicily,
Salvatore Riina, ditahan dua hari lalu.
Kini, selepas menyempurnakan zaman kezalimannya dari tempat sembunyi,
Riina akhirnya bersedia untuk huraian yang mendalam.
Ia ibarat detik Wizard of Oz.
Anda tarik langsir dan cuma lelaki tua.
Apa mudarat yang dia dah lakukan?
Saya cuma petani. Saya usahakan ladang sebagai orang yang jujur.
Salvatore Riina ada empat orang anak.
Dia suka kanak-kanak.
Dia sayang semuanya.
Betullah itu.
Selepas pemerintahan
yang mendominasi salah satu institusi jenayah terancang,
Toto Riina akan mati di hospital penjara
sehari selepas hari jadinya yang ke-87.
Dia kekal misteri hingga ke akhir hayat,
tak bercerita tentang jenayahnya
atau melepaskan hubungannya dalam perniagaan dan politik.
Jika tak seronok menyebabkan huru-hara daripada bayang-bayang,
ada cara lain sebagai ketua gengster
yang membolehkan anda menonjol.
Cuma ia tak sesuai.
Contohnya,
John Gotti, ketua Mafia New York
yang membakar buku panduan untuk membuat peraturan sendiri
dan menjadi bintang,
semasa meruntuhkan seluruh organisasinya.
Bersedia nak belajar apa yang tak boleh dibuat?
Terjemahan sari kata oleh Yanti Arshad